Ir-Regolament tal-Kummissjoni (KEE) Nru 936/79
tal-11 ta' Mejju 1979
dwar il-klassifikazzjoni tal-laħam ta' annimal bovini taħt is-subintestatura 02.01 A II a) 4 aa) tat-Tariffa Doganali Komuni
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 97/69 tas-16 ta' Jannar 1969 dwar il-miżuri li għandhom jittieħdu dwar l-applikazzjoni uniformi tan-nomenklatura tat-Tariffa Doganali Komuni [1], kif l-aħħar emendat bir-Regolament (KEE) Nru 280/77 [2], u b'mod partikolari l-Artikolu 3 tiegħu,
Billi, biex tiġi żgurata l-applikazzjoni uniformi tan-nomenklatura tat-Tariffa Doganali Komuni, għandhom jiġu preskritti disposizzjonijiet dwar il-klassifikazzjoni tat-tariffa għall-kwati ta' quddiem separati ta' annimali bovini, fi stat frisk jew imkessaħ, li minnhom l-għadma ta' l-irkiekel ta' fuq nett tas-sinsla tkun tneħħiet;
Billi s-subintestatura 02.01 A II a) 4 aa) tat-Tariffa Doganali Komuni annessa mar-Regolament tal-Kunsill (KEE) Nru 950/68 [3], kif l-aħħar emendat bir-Regolament (KEE) Nru 882/79 [4], tirreferi għal-laħam ta' annimali bovini, frisk jew imkessaħ, b'għadam mhux imneħħi (bl-għadam fih);
Billi n-Nota 1 A e) għall-Kapitolu 2 tat-Tariffa Doganali Komuni tiddefinixxi preċiżament il-kwati ta' quddiem separati, u tindika b'mod partikolari li dawn huma l-partijiet ta' quddiem ta' nofs karkassa li tinkludi l-għadam kollu; billi dawk il-prodotti li ma jinkludux l-għadma ta' l-irkiekel ta' fuq nett tas-sinsla għalhekk ma jistgħux ikunu kunsidrati li ikunu l-kwarti ta' quddiem separati;
Billi l-prodotti in kwistjoni għandhom ikunu klassifikati bħala laħam ta' annimali bovini, frisk jew imkessaħ, oħrajn, bl-għadam mhux imneħħi (bl-għadam fihom) taħt is-subintestatura 02.01 A II a) 4 aa);
Billi l-miżuri li hemm provvidiment dwarhom huma konformi ma' l-opinjoni tal-Kumitat dwar in-Nomenklatura tat-Tariffa Doganali Komuni,
ADOTTAT DAN IR-REGOLAMENT:
Artikolu 1
Il-kwarti ta' quddiem separati ta' annimali bovini fi stat frisk jew imkessaħ, li minnhom tkun tneħħiet l-għadma ta' l-irkiekel ta' fuq nett tas-sinsla, għandhom ikunu klassifikati taħt l-intestatura li ġejja tat-Tariffa Doganali Komuni:
02.01 Laħam u interjuri li jittieklu ta' l-annimali li jaqgħu fl-intestatura Nru 01.01, 01.02, 01.03 jew 01.04, frisk, imkessaħ jew iffriżat:
A. Laħam:
II. Ta' annimali bl-għadam:
(a) Frisk jew imkessaħ:
4. Oħrajn:
aa) Bl-għadam mhux imneħħi (bl-għadam fih)
Artikolu 2
Dan ir-Regolament għandu jidħol fis-seħħ fil-21 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta' Mejju 1979.